Gyula Grosics

Gyula Grosics (Dorog, 1926ko otsailaren 4a – Budapest, 2014ko ekainaren 13a) hungariar futbol atezain eta entrenatzailea izan zen. "Pantera beltza" (Fekete Párduc) ezizenez ezaguna izan zen.

Bigarren Mundu Gerran Ardatzeko Potentzien bandoan borrokatu zuen eta AEBetako armadak harrapatu zuen.

Hungariako Dorogi Bányász, MATEOSZ Budapest, Teherfuvar, Budapest Honvéd FC eta Tatabánya Bányász taldeetan jokatu zuen.

1947an debuta egin zuen Hungariako futbol selekzio nazionalarekin eta taldeak bolada galdu gabe hasi zuen 1954ra arte. Grosics Mendebaldera ihes egiten saiatu zen 1949an, baina harrapatu egin zuten eta bi urte eman zituen selekzioan jokatu gabe. 1952an Urrezko Olinpikoa lortu zuen eta 1953an "Mendeko Partida" deiturikoan parte hartu zuen, non Hungariak 6-3 irabazi zion Ingalaterrari. 1954an Hungaria txapeldunorde izan zen Munduko Futbol Txapelketan. Hungariako selekzio hau Urrezko taldea (Aranycsapat) bezala ezaguna izan zen.

Grosicsek familiarekin ihes egin zuen 1956ko Hungariako Iraultzan, baina azkenean herrialdera itzuli behar izan zuen. 1958 eta 1962ko Munduko Futbol Txapelketetan parte hartu zuen. Urte horretan erretiratu zen Kirol Ministerioak Ferencvárosi TC taldearekin fitxatzea galarazi ondoren.

Ondoren, Hungariako hainbat taldetako eta Kuwaiteko futbol selekzio nazionaleko entrenatzailea izan zen. Komunismoa erori ondoren, Hungariako Foro Demokratikoko zerrendetan parlamenturako hautagai izan zen, baina ez zuten aukeratu.

Kategoria:Hungariako futbolariak
Kategoria:Hungariako futbol entrenatzaileak
Kategoria:1952ko Udako Olinpiar Jokoetako futbolariak
Kategoria:Olinpiar Jokoetako dominadunak futbolean
Kategoria:1952ko Udako Olinpiar Jokoetako dominadunak
Kategoria:Hungariako urrezko dominadun olinpikoak
Kategoria:Budapesten hildakoak